राइनो कप : संकटालाई पराजित गर्दै अठ्ठाइस बिगाहा कावासोती सेमीफाइनलमा
राइनो कप फुटबल प्रतियोगिताअन्तर्गत शनिबारको खेलमा संकटा फुटबल क्लबलाई २-१ ले पराजित गर्दै अठ्ठाइस बिगाहा क्लब कावासोती सेमीफाइनलमा प्रवेश गरेको छ ।
पूर्वी नवलपरासी — राइनो कप फुटबल प्रतियोगिताअन्तर्गत शनिबारको खेलमा संकटा फुटबल क्लबलाई २-१ ले पराजित गर्दै अठ्ठाइस बिगाहा क्लब कावासोती सेमीफाइनलमा प्रवेश गरेको छ ।खेलको ९ औँ र ३२ औँ मिनेटमा जर्सी नम्बर ७७ का खेलाडी समिर तामाङले २ गोल गरेर अठ्ठाइस बिगाहा क्लब सेमीफाइनलमा प्रवेश गरेको हो । संकटाका तर्फबाट खेलको ४५ औँ मिनेटमा जर्सी नम्बर ८ का खेलाडी गणेश हमालले एक गोल फर्काए ।शनिबारको खेलमा एक्लै २ गोल हान्ने तामाङ म्यान अफ द म्याच घोषित भए । आइतबार पहिलो सेमीफाइनल खेल गण्डकी प्रदेश र नेपाल पुलिस क्लब बिच सामना हुने छ ।आयोजक क्लबका अध्यक्ष दोमन भण्डारीले राइनो कपको बिजेताले ८ लाख नगद र द्धितिय टिमले ४ लाख नगद पुरस्कार पाउने जानकारी दिए ।एक सिंगे गैँडा जोगाउने नाराका साथ सुरु भएको राइनो कप २०६ं२ सालदेखि संचालन हुँदै आएको छ ।